recursal/SuperWikiNEXT-32B huggingface dataset:
**Justin Tyler Berfield** (født 25. februar 1986) er en amerikansk skuespiller, manusforfatter og produsent som er best kjent for sin rolle som Reese, den nest eldste broren i den populære TV-serien Malcolm in the Middle. 

Berfield er yngre bror av Lorne Berfield som også er skuespiller. Berfield er jødisk. Han kjøpte og senere solgte huset som tidligere var eid av Jessica Simpson og Nick Lachey. Som fem-åring opptrådte Berfield for første gang på TV i en kaffe-reklame. Han dukket opp i flere titalls reklamer allerede som barn. Hans TV-debut kom i den kortlivede serien The Good Life (1994) hvor han spilte mot Drew Carey. Året etter, i en alder av ni år var Berfield blant 3000 unge skuespillere som ble testet for Star Wars Episode I: The Phantom Menace, men denne rollen gikk til Jake Lloyd. 

Flere TV-opptredener fulgte med opptredener i Hardball, The Mommies og The Boys Are Back. Hans første langvarige rolle på TV var som Ross Malloy i TV-serien Unhappily Ever After (1995–1999), der han spilte i over hundre episoder. I 2000 fikk han rollen som Reese i serien Malcolm in he Middle. Berfield dukket opp i til sammen 151 episoder av denne serien, og med innspillingen av den hundrede episoden ble han den yngste skuespilleren i filmhistorien som dukket opp i 100 episoder av to forskjellige TV-serier. Berfield hadde en gjesteopptreden i TV-serien Sons of Tucson i 2010.

Eksterne lenker
---------------

* (en) Justin Berfield – kategori av bilder, video eller lyd på Commons Rediger på Wikidata
* (en) Justin Berfield på Internet Movie Database Rediger på Wikidata

* (fr) Justin Berfield på Allociné Rediger på Wikidata

* (en) Justin Berfield på AllMovie Rediger på Wikidata

* (en) Justin Berfield hos Rotten Tomatoes Rediger på Wikidata

* (en) Justin Berfield hos The Movie Database Rediger på Wikidata

* (en) Justin Berfield hos Behind The Voice Actors Rediger på Wikidata
* (en) Justin Berfield på Twitter Rediger på Wikidata
* (en) Official website

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** SUDOC
 |
**Robert Ashley Steen** (født 12. august 1933 i Winnipeg, Manitoba, Canada, død 10. mai 1979 i Winnipeg) var en canadisk advokat og politiker som representerte høyrepartiet Canadas konservative fremskrittsparti. Han var medlem av delstatsforsamlingen i Manitoba i en periode fra 1966 til 1969, og var ordfører i Winnipeg mellom 1977 og 1979.

Han studerte juss ved University of Manitoba and the Manitoba Law School, og ble tatt opp som advokat i Manitoba i 1959. Han arbeidet i statsapparatet i Ottawa før han i 1966 ble innvalgt i Manitobas lovgivende forsamling for én periode. Utover på 1970-tallet hadde han mer suksess i bypolitikken i Winnipeg, hvor han i 1971 ble innvalgt i bystyret. Han sto der for en mer moderat linje og vant borgermestervalget i 1977 mot sin tidligere partifelle Bill Norrie med drøyt ett prosentpoengs margin. Han døde av leverkreft drøyt ett år etter å ha blitt valgt. og Norrie vant omvalget som fulgte.

Referanser
----------

1. 1 2  «MLA Biographies - Deceased». Legislative Assembly of Manitoba. Besøkt 25. november 2013.
2. 1 2 3  Bumsted, J M (2000). *Dictionary of Manitoba Biography*. University of Manitoba Press. s. 237–38. ISBN 0887553184. Besøkt 3. desember 2013.
3. 1 2  «Mayors, Past and Present». City of Winnipeg. Arkivert fra originalen 25. desember 2008. Besøkt 2. desember 2013.  «Arkivert kopi». Archived from the original on 25. desember 2008. Besøkt 25. oktober 2020. CS1-vedlikehold: Uheldig URL (link)
4. ↑  «Winnipeg mayor dies of cancer». *Montreal Gazette*. 12. mai 1979. s. 97. Besøkt 2. desember 2013. [*død lenke*]

|  |  |
| --- | --- |
| Oppslagsverk/autoritetsdata | Prabook
 |
**Kjelsås** er et boligstrøk mellom Maridalsvannet og Grefsen, med navn etter Kjelsås gård. Området tilhører bydelen Nordre Aker i Oslo. Akerselva har sitt løp gjennom Kjelsås.

Historie
--------

Kjelsås stasjon
Tidligere var Kjelsås skogs- og jordbruksområde, gammel sagbruksindustri (Kjelsaas Sag og Brække Brug), ståltråd- og trådstiftfabrikk fra 1856 (Kjelsaas Brug), overtatt av O. Mustad & Søn 1884, nedlagt i 1961. Arbeider- og funksjonærboliger ble oppført i tilknytning til fabrikken. Etter at Gjøvikbanen ble åpnet i 1900 og det ble stasjon på Kjelsås kom større utparsellering av tomter til småhusbebyggelse. Kjelsås vel ble dannet i 1910. Kjelsås skole ble opprettet 1879 og nedlagt 1911 under sterke protester. Ny skole ble åpnet i 1917. Sporveisforbindelse, Kjelsåsbanen, kom i 1934. Sterk byggevirksomhet etter 2. verdenskrig med oppføring av småhus og boligblokker (Myrer-blokkene 1948). Rønningen folkehøyskole åpnet i 1969. Samme år ble Frysja kunstsenter etablert i de gamle fabrikkanleggene. Norsk Teknisk Museum flyttet til Kjelsås i 1986 og er nærmeste nabo til Kjelsås stasjon.

Idrett
------

Kjelsås Fotball holder også til her, og spiller sine kamper på Grefsen Stadion. Se også Kjelsås IL De har mange håndballag også, men er kanskje mest kjent for sine prestasjoner i damelangrenn på slutten av 1980-tallet og begynnelsen av 90-tallet. Etter dette er kjent for en enorm bredde og har trolig Norges største håndballklubb. Myrer IL er en lokal volleyballklubb i Kjelsås.

Samfunn
-------

Fra gammelt av har Kjelsås vært å regne som et arbeiderstrøk i Oslo, det var kun enkelte større boliger beregnet på sjefer og bestyrere på fabrikkene som lå øverst langs Akerselva. Opp gjennom årene har Kjelsås utviklet seg til å bli dyrere, med mye utbygging, renovering og nystilling av gamle tomter. Det er nå å regne som et villastrøk, med innslag av rekkehus og et fåtalls blokkleiligheter. Området er spesielt populært blant barnefamilier, mye grunnet nærhet til marka, sammen med kort reisevei til sentrale knutepunkter i byen (blant annet Storo, og Nydalen).

Se også
-------

* Kjelsås stasjon

Eksterne lenker
---------------

* Historielaget Grefsen-Kjelsås-Nydalen
* Kjelsås vel
* Historisk turtips på Kjelsås

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** GeoNames **·** Sentralt stedsnavnregister
 |
**Saursfjorden** (lulesamisk: *Sávtsavuodna*) er en fjordarm av Leinesfjorden i Steigen kommune i Nordland. Den strekker seg seks kilometer i nordøstlig retning til Saursfjordelvas utløp ved grenda Saursfjord i bunnen av fjorden.

Fylkesvei 635 går langs nordsiden som har en spredt bebyggelse på det lavtliggende jordbruks- og myrområdet. Saur og Saursfjorden er de eneste grendene. Leinesfjord ligger på et nes som skiller Botnfjorden fra den indre del av Leinesfjorden. Fra neset og vestover strekker det seg et belte av holmer og små øyer som videre danner den ytre del av innløpet på sørsiden av Saursfjorden. Fra bunnen av fjorden mot nordøst går det lave Skjelvareidet over til Holmåkfjorden.

Fotnoter
--------

**Type numrering**
1. ↑  Innløp—Saursfjord. Uoffisielt mål gjort midtfjords i Statens kartverks Norgeskart.no.

Referanser
----------

1. 1 2  Saursfjorden på Norgeskart.no fra Statens kartverk

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Jorun Marie Gulbrandsen** (født 13. oktober 1948 i Oslo) er en norsk politiker (AKP/RV/Rødt), pedagog og samfunnsdebattant. Hun var leder i AKP (Arbeidernes Kommunistparti) fra 1997 til 2006.

Jorun Gulbrandsen fullførte lærerskolen i 1971 og har siden jobbet mange år i skolen. Hun er forfatter av og redaktør for flere lærebøker for grunnskolen, samt boka *Er skolen for Kari eller Ronny?* fra 1993 (også utgitt på svensk). Gulbrandsen har også skrevet tallrike artikler, fortellinger og kåserier.

Gulbrandsen ble medlem av Sosialistisk Ungdomsforbund (SUF) i 1965, og ble snart aktiv i den norske ml-bevegelsen. Hun ble med i Kvinnefronten da den ble stiftet i 1972. Hun har hatt en rekke verv i AKP og Rød Valgallianse. Ved valget i 1985 toppet hun RVs liste i Oslo.

Etter at AKP og RV gikk sammen i Rødt i 2007, satt Gulbrandsen i partiets arbeidsutvalg det første året. Deretter var hun i to år medlem av landsstyret, og fra 2010 er hun varamedlem til samme organ. Hun var redaktør for AKPs gratisavis *akp.no* fra starten i 2002, og fortsatte som redaktør for Rødts oppfølger *Rødt nytt* fram til høsten 2010. Gulbrandsen var representant for Rødt i bydelsutvalget i Bydel Grünerløkka i deler av valgperioden 2007–11.

Gulbrandsen var en frontfigur i striden om redaktørskiftet i Klassekampen i 1997, da AKP som majoritetsaksjonær kastet Paul Bjerke og innsatte Jon Michelet som ny redaktør. Hun fikk i desember 2005 en del oppmerksomhet rundt sin artikkel «Venstresida akkurat nå», som stod på trykk i tidsskriftet Rødt! og deretter i avisa Klassekampen. Her kritiserte hun avisa for under redaktør Bjørgulv Braanen å opptre som et reint regjeringsorgan og bevisst å motarbeide kreftene til venstre for den nye regjeringa. Dette var oppstarten til en debatt om veien videre for venstresida i Norge, særlig med hensyn til debatten om sammenslåing mellom AKP og RV, som sistnevnte parti tok initiativ til på sitt landsmøte i 2005.

Gulbrandsen var gift med politikeren og samfunnsdebattanten Tron Øgrim (1947–2007) fra 1969 til 1998. Hun er mor til programlederen, politikeren og organisasjonskvinnen Liv Gulbrandsen (født 1974).

Referanser
----------

1. 1 2   Norsk biografisk leksikon, nbl.snl.no[Hentet fra Wikidata]

Eksterne lenker
---------------

* *Er skolen for Kari eller Ronny?* i fulltekst hos Pdf-arkivet.
* *Joruns hjørne*, oversikt over nettpubliserte artikler
* – Jeg er ikke såret fra Morgenbladet
* Intervju med Jorun Gulbrandsen i Dagbladet
* Bokanmeldelse av *Er skolen for Kari eller Ronny?*
* Jorun Gulbrandsen om kvinner og arbeidsliv Arkivert 17. oktober 2005 hos Wayback Machine.
* Intervju med Jorun Gulbrandsen i Dagbladet
* «Vi lever i et skjult diktatur» Arkivert 8. mai 2014 hos Wayback Machine.. Intervju i Minerva.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |
Japansk propagandaplakat fra 1938: «Gode venner fra tre land» (japansk: 仲良し三国), *nakayoshi san-goku*)
**Tremaktspakten** var en pakt mellom Japan, Italia og Tyskland som ble undertegnet i Berlin 27. september 1940. Denne aksen «Berlin-Roma-Tokyo» gjorde at alliansen gikk under navnet «Aksemaktene».

Bakgrunn
--------

Traktaten ble undertegnet i Berlin, 27. september 1940, av Tyskland ved Adolf Hitler, Kongedømmet Italia ved utenriksminister Galeazzo Ciano og Japan ved ambassadør Saburo Kurusu. Det sentrale i pakten var dette punktet:

> hjelpe hverandre med alle politiske, økonomiske og militære midler når en av avtalepartnerne blir angrepet av en makt som for øyeblikket ikke er innblandet i den europeiske krig eller i den kinesisk-japanske konflikt.
> 
> 
> 

Pakten supplerte de to tidligere avtalene fra 1936, den tysk-japanske avtalen og Antikominternpakten.

Avtalen var rettet mot USA, og Japan håpet den ville virke avskrekkende, og derved unngå en krig med USA. Virkningen ble den motsatte, internt i den amerikanske administrasjonen styrket tremaktspakten de som ønsket en hardere linje overfor Japans aggressive fremferd i Øst-Asia.

Tremaktspakten fikk senere tilslutning fra Ungarn (20. november 1940), Kongedømmet Romania (23. november 1940), Republikken Slovakia (24. november 1940), Bulgaria (1. mars 1941), Kongeriket Jugoslavia (25. mars 1941) og Kroatia (15. juni 1941).

Referanser
----------

1. ↑  Kershaw 2009, s. 158
2. ↑  Kershaw 2009, s. 158
3. ↑  Kershaw 2009, s. 158–159

Kilder
------

* Kershaw, Ian: *Skjebnevalg : ti beslutninger som endret verden, 1940-1941*, Historie & kultur 2009, ISBN 978-82-92870-17-4

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** VIAF **·** NDL
 |

Portal: Andre verdenskrig
Denne artikkelen omhandler det danske forlaget.  For det norske forlaget med samme navn, se Gyldendal Norsk Forlag.

**Gyldendal A/S** (het før 20. april 2010 *Gyldendalske Boghandel, Nordisk Forlag A/S*) er Danmarks eldste og største forlag. Det ble grunnlagt i 1770 av Søren Gyldendal. Hans svigersønn Jacob Deichmann overtok forlaget i 1809 og gjorde Gyldendal til det ledende forlag i Danmark. I 1850 solgte Deichmann Gyldendal til bokhandler Frederik Hegel, hvis slekt eide det i tre generasjoner. I 1947 ble Gyldendal solgt til ostegrosserer Knud W. Jensen, som senere grunnla kunstmuseet Louisiana.

Gyldendal var lenge det ledende forlag ikke bare i Danmark, men også i Norge, som frem til 1920-tallet i store trekk hadde samme skriftspråk som Danmark. Gyldendal utga blant annet alle Henrik Ibsens verker.

Det norske forlaget Gyldendal Norsk Forlag ble stiftet i 1925, etter at norske interesser hadde klart å skaffe kapital til å kjøpe norske forfatterrettigheter fra det danske forlaget. Gyldendal Norsk Forlag har ingen direkte tilknytning til det danske forlaget, men lånte navnet.

Eierforhold
-----------

I dag er forlaget notert på Københavns Fondsbørs og eies av en rekke aksjonærer: Museumsfonden af 7. december 1966 (32,4 %), Chr. Augustinus Fabrikker (27,7 %), LD Invest A/S (10,6 %), Pensionskassen for Magistre og Psykologer (5,1 %) og Lars Ole Kornum (2,5 %). Museumsfonden af 7. december 1966 kontrollerer 60,79 % av stemmene. Direktør er siden 1999 Stig Andersen. I tillegg til flere datterforlag eier Gyldendal også distribusjonsvirksomheten Nordisk Bog Center som betjener flere danske forlag.

I 2012 var egenkapitalen på 300 millioner kroner, ned fra 450 millioner kroner i 2007. Årsaken til lavere egenkapital tilskrives først og fremst kjøpet av Krea Media.

### Gyldendals datterforlag og imprints

* Gyldendal Business
* Gyldendals Leksikon
* Hans Reitzels Forlag
* Forlaget Fremad
* Samlerens Forlag (siden 1987)
* Høst & Søns Forlag
* Rosinante & Co
* Munksgaards Forlag
* Exlibris Musik
* Forlaget Forum
* Systime
* Academica
* Schultz Forlag
* Nyt Juridisk Forlag (sammen med DJØF)
* Cicero/Chr. Erichsen
* Superpocket

Se også
-------

* Gyldendals boklegat

Referanser
----------

1. ↑  Selskapets styre
2. ↑  Selskapets ledelse
3. ↑  «Til aktionærerne i Gyldendalske Boghandel, Nordisk Forlag Aktieselskab» (PDF) **(dansk)**. Gyldendalske Boghandel, Nordisk Forlag Aktieselskab. 26. mars 2010. Besøkt 10. september 2016. «Gyldendals bestyrelse har hermed fornøjelsen af at invitere til selskabets ordinære generalforsamling i Klareboderne 3, København, tirsdag den 20. april 2010 kl. 16.00.»
4. ↑  «VEDTÆGTER for GYLDENDAL A/S» **(dansk)**. Gyldendal A/S. Besøkt 10. september 2016. «Vedtaget på selskabets generalforsamling den 13. juli 1918 med ændring senest på generalforsamlingen den 20. april 2010 og bestyrelsesmøde den 18. april 2013»

Eksterne lenker
---------------

* Offisielt nettsted Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** LCCN **·** ISNI **·** BNF **·** BNF (data) **·** SUDOC
 |
**Dongyueshi** (kinesisk: 东岳石遗址, pinyin: *Dōngyuèshí yízhǐ*, engelsk: *Dongyueshi site*) er et neolittisk funnsted sørøst i landsbyen Dongyueshi (kinesisk: *Dongyueshicun*) i storkommunen Dazeshan 大泽山镇 i Pingdu (平度市) i byprefekturet Qingdao i provinsen Shandong i Folkerepublikken Kina China. Det er blitt datert til 1900―1600 f. Kr.

Yueshikulturen
--------------

Det dreier seg om et funnsted innen Yueshikulturen, som etterfulgte Longshankulturen. Det ble funnet artefakter av knokler, skjell og steintøy. Kunturen ble skapt av dongyiene (*Dōngyí 东夷* -østlige Yi) og gir viktige informasjoner også for forskningen på Longshankulturen og Xia- og Shang-dynastiets historie.

Utgravninger
------------

Det ble først foretatt utgravninger der i 1960. I 1993 ble det foretatt nok en utgravning.

Kulturminner
------------

Dongyueshi-funnstedet (*Dongyueshi yizhi*) ble i 2006 oppført på Folkerepublikken Kinas liste over kulturminner (6-109).

Litteratur
----------

* «Shandong Pindu Dongyueshicun Xinshiqi Shidai yizhi yu Zhanguo mu» 山东平度东岳石村新石器时代遗址与战国墓, Kaogu 考古, 1962.10

Referanser
----------

1. ↑
***Cyclommatus amoenus*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En ganske stor (hannen 40-45 millimeter lang), halvmatt, mørk hjortebille med mørk, bronseaktig metallisk glans. Arten er nokså variabel i størrelsen, hos hannen er kjevene forholdsvis større jo større hannen er (allometrisk vekst). Store hanner har kraftige, krumme mandibler uten tenner i den indre delen, men med 3 skarpe tenner i spissen. Mandiblene har markerte render langs ytter- og inerkanten på oversiden. Hodet er stort og bredt, mye bredere foran enn bak, med skarpe sidekjøler, forkanten er hevet som en skarp tverr-rygg. Pronotum utvider seg forover og er minst dobbelt så bredt som langt. Dekkvingene er uten synlig punktering. Beina er slanke, mørke bortsett fra et brunoransje felt på lårene. Hunnen er mye mindre (ca. 20 millimeter) og slankere enn hannen, mørkbrun, uten forstørrede kjever, i motsetning til hannen er kroppen tydelig og tett punktert.

Levevis
-------

Larvene utvikler seg i råtne trestammer.

Utbredelse
----------

Arten lever på Ny-Guinea.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Cyclommatini*
						* Slekten *Cyclommatus* Parry, 1863 – 55 arter
							+ Underslekten *Cyclommatus* (i snever forstand)
								- ***Cyclommatus amoenus*** Seki, 2019

Referanser
----------

1. ↑  Seki, T. (2019) A new species of the genus *Cyclommatus* from Central Irian Jaya, Indonesia. *Kogane, Tokyo* 22:111-113.

Kilder
------

* Oversikt over artene

Eksterne lenker
---------------

* (en) *Cyclommatus amoenus* i Global Biodiversity Information Facility Rediger på Wikidata
* (en) Cyclommatus – kategori av bilder, video eller lyd på Commons
En **storurmaker** er en håndverker som lager, vedlikeholder og reparer alle typer ur, spesielt mekaniske tårn- og kirkeur, veggur og gulvur.

Utdanning
---------

I Norge i dag er utdannelsen til dette yrket innen utdanningsprogrammet design og håndverk. Kandidatene må gå to år på skole og to år i lære ute i bedrift. Første skoleåret er Vg1 design og håndverk. Andre året er vg2 ur- og instrumentmaker. Siden faget ble regulert i 1997 er det ingen som har avlagt svenneprøve.

Storurmakerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.

Se også
-------

* Urmaker

Referanser
----------

1. ↑  Utdanningsdirektoratets informasjon om ordningen Arkivert 10. juni 2016 hos Wayback Machine.

Eksterne lenker
---------------

* Utdanning.no sin yrkesbeskrivelse av storurmaker Arkivert 7. januar 2011 hos Wayback Machine.
* Opplæringskontoret for søm og små verneverdige fag Arkivert 9. november 2005 hos Wayback Machine.
* Sverre Dahls Storurmakeri – Norges eneste i faget
* Design og håndverk – Storurmaker
***Cyclommatus nagaii*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor (hannen ca. 30-35 millimeter lang), avlang, rødbrun hjortebille uten metallisk glans. Hode og forkropp er lyst rødbrune, dekkvingene brungule. Store hanner har kraftige mandibler, hver mandibel har en kraftig tann ved roten og én tann lenger ute. Hos små hanner er mandiblene mye mindre og sagtakkede i hele lengden. Antennene er ganske lange og tynne, omtrent så lange som hodets bredde. Pannen er rundet innbuktet i midten. Hodet har ikke sidekjøler, men noen korte, kraftige lengdefurer bak fasettøynene. Pronotum utvider seg lite forover, forkanten er svart og utbuktet forover. Dekkvingene er blanke uten synlig punktering. Beina er slanke, rødbrune. Hunnen er mindre enn hannen, uten forstørrede kjever, i motsetning til hannen er kroppen tydelig og tett punktert og ganske blank, pronotum har tre svarte lengdestriper og "skuldrene" er svarte.

Levevis
-------

Larvene utvikler seg i råtne trestammer.

Utbredelse
----------

Arten er utbredt i Vietnam.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Cyclommatini*
						* Slekten *Cyclommatus* Parry, 1863 – 55 arter
							+ Underslekten *Cyclommatinus* Didier, 1931
								- ***Cyclommatus nagaii*** Fujita, 2010

Kilder
------

* Oversikt over artene

Eksterne lenker
---------------

* Bildegalleri over en del arter
* Bildegalleri over artene foto:Benjamin Harink
* (en) *Cyclommatus nagaii* i Global Biodiversity Information Facility Rediger på Wikidata

* (en) *Cyclommatus nagaii* hos NCBI Rediger på Wikidata

* *Cyclommatus nagaii* – detaljert informasjon på Wikispecies Rediger på Wikidata
* (en) Cyclommatus – kategori av bilder, video eller lyd på Commons
***Cyclommatus dehaani*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor til stor (hannen 28-50 millimeter lang), blank, rødbrun hjortebille. Denne arten har ikke påfallende metallisk glans. Arten er nokså variabel i størrelsen, hos hannen er kjevene forholdsvis større jo større hannen er (allometrisk vekst). Store hanner har kraftige, noe krumme mandibler med en kraftig, innoverrettet tann et stykke innenfor midten og markert, mørk ytterrand. Mandiblene er sagtakkede ytterst i spissen, etter en nokså lang, innoverrettet tann. Antennene er ganske lange og tynne, omtrent så lange som hodets bredde. Hodet har ikke opphøyde sidekjøler, men en lav, U-formet tverrkjøl. Hode og pronotum er mørke på sidene. Pronotum utvider seg litt forover. Dekkvingene er uten synlig punktering. Beina er slanke, rødbrune. Hunnen er mye mindre enn hannen, rødbrun med litt vage, mørkere lengdestriper på sidene, uten forstørrede kjever, i motsetning til hannen er kroppen tydelig og tett punktert.

Levevis
-------

Larvene utvikler seg i råtne trestammer.

Utbredelse
----------

Arten lever i Vest-Malaysia, Borneo, Sumatra og en del mindre øyer.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Cyclommatini*
						* Slekten *Cyclommatus* Parry, 1863 – 55 arter
							+ Underslekten *Cyclommatus* (i snever forstand)
								- ***Cyclommatus dehaani*** (Westwood, 1842)

Kilder
------

* Oversikt over artene

Eksterne lenker
---------------

* Bildegalleri over en del arter
* Bildegalleri over artene foto:Benjamin Harink
* Nettside om arten[*død lenke*]
* (en) *Cyclommatus dehaani* i Global Biodiversity Information Facility Rediger på Wikidata

* (en) *Cyclommatus dehaani* hos NCBI Rediger på Wikidata
* (en) Cyclommatus – kategori av bilder, video eller lyd på Commons
**Winterslow** er et verdslig sogn rundt 10 km nordøst for Salisbury i Wiltshire i England, sør for motorveien A30 til London. Sognet ligger ved den gamle romerske veien mellom Old Sarum og Winchester. Bosetningene i sognet er landsbyene West Winterslow og Middle Winterslow, foruten grendene East Winterslow og The Common. Det er én skole her, en grunnskole for barn opp til 11 år. I henhold til folketellingen i 2011 bor det 2 064 innbyggere i landsbyen og sognet.

Historie
--------

Winterslow ligger i et område med meget gammel historie. Det er påvist forhistoriske bosetninger, også trekk fra bronsealderen og en bygdeborg fra jernalderen ved Ashley's Copse.

Middle Winterslow ligger langs en romersk vei mot Old Sarum. De tre bosetningene (dagens West, Middle og East Winterslow) er nedtegnet *Domesday Book* fra 1086 som *Wintreslei*, og stedsnavnet har betydningen «Vinters gravhaug».

De tre bosetningene i Winterslow utviklet seg som adskilte gods hvor Middle Winterslow for en tid var kjent som Middleton. Så nylig som 1958 var landsbyen rundt kirken All Saints (Allehelgenskirke) var navngitt på kart som Winterslow med West Winterslow tilstøtende til dens sørøst. På nåværende kart og trafikkskilt er begge områder West Winterslow.

Kirker
------

Den engelske kirke har en sognekirke, *All Saints*, i West Winterslow som er en vernet kirke i klasse II\*. Den har sin opprinnelse i en eldre bygning fra 1100-tallet, men ble ombygd på 1800-tallet av T.H. Wyatt. Et kapell eller annekskirke, dedisert til Johannes Døperen var åpen i The Common i 1860. Det er også metodistkirke i The Common fra og med 1810, men den nåværende bygningen er fra 1865.

Referanser
----------

1. ↑   «Wiltshire Community History – Census», *Wiltshire Council*.
2. ↑  Historic England: «Bell barrow, bowl barrow and section of hollow way 600m NNW of Long Orchard (1013983)»[*død lenke*]. *National Heritage List for England*.
3. ↑  Historic England: «Iron Age hillfort in Ashley's Copse (1001796)»[*død lenke*]. *National Heritage List for England*.
4. ↑  East and West Winterslow Arkivert 25. januar 2013 hos Wayback Machine. i *Domesday Book*
5. 1 2  «Winterslow». *Wiltshire Community History*. Wiltshire Council.
6. ↑  «SU23». kart fra *Ordnance Survey*, 1958.
7. ↑  Historic England: «Church of All Saints, Winterslow (1299950)»[*død lenke*]. *National Heritage List for England*.
8. ↑  «Church of All Saints, Winterslow». *Wiltshire Community History*. Wiltshire Council.
9. ↑  «St. John's Chapel School, Winterslow». *Wiltshire Community History*. Wiltshire Council.
10. ↑  «Winterslow Methodist Church». *Wiltshire Community History*. Wiltshire Council.

Eksterne lenker
---------------

* Offisielt nettsted Rediger på Wikidata

* (en) Winterslow – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** GeoNames
 |
***Cyclommatus simalurensis*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor (hannen ca. 30 millimeter lang), brunrød hjortbille med antydning til metallisk glans. Store hanner har kraftige, noe krumme mandibler, disse er tett sagtakkede i spissen, mellom to tenner, og med en innoverrettet tann nær spissen. Antennene er ganske lange og tynne, omtrent så lange som hodets bredde. I pannen er det et bredt, firkantet fremspring i midten, pannen er bredt U-formet uthulet. Hodet har skarpe sidekjøler i den fremre delen, men disse når ikke bakkanten. Pronotum er nesten dobbelt så bredt som langt. Dekkvingene er blanke uten synlig punktering. Beina er slanke. Hunnen er mye mindre enn hannen, uten forstørrede kjever, mørkbrun, i motsetning til hannen er kroppen tydelig, tett punktert.

Levevis
-------

Larvene utvikler seg i råtne trestammer.

Utbredelse
----------

Arten er utbredt på øya Simeulue ved det nordvestlige Sumatra.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Cyclommatini*
						* Slekten *Cyclommatus* Parry, 1863 – 55 arter
							+ Underslekten *Cyclommatus* (i snever forstand)
								- ***Cyclommatus simalurensis*** Ritsema, 1913

Kilder
------

* Oversikt over artene

Eksterne lenker
---------------

* Nettside om arten
* Bildegalleri over artene foto:Benjamin Harink
* (en) *Cyclommatus simalurensis* i Global Biodiversity Information Facility Rediger på Wikidata
* (en) Cyclommatus – kategori av bilder, video eller lyd på Commons
***Wipeout*** er et skandinavisk gameshow som har gått tre sesonger på TVNorge fra 2009 til 2012. Det basert på et amerikansk program med samme navn. Den norske programlederen var Synnøve Skarbø, mens Anders Hoff og Øyvind Rafto fra Raske Menn var kommentatorer. Programmet gikk ut på at 24 (åtte på hvert lag) deltagere fra Norge, Sverige og Danmark skulle konkurrere i en spektakulær hinderløype for så å komme seg frem til «The Wipeout Zone». Klarte de dette, ble de med videre og kjempet om 50 000 kroner. Kriteriene for å søke seg som deltager i programmet er at man måtte være mellom 18 og 60 år, samt kunne svømme. Gjennomføringen hadde et humoristisk preg. Programmet var et samarbeid mellom TVNorge, dansk Kanal5 og svenske Kanal 5. Opptakene ble gjort i Argentina.

Premieren ble sett av 419 000.

Referanser
----------

1. ↑  CNN - American TV not crazy, just Japanese 2008-06-24
2. ↑  «419.000 så Wipeout | Kampanje». *kampanje.com*. 3.3.2009. Besøkt 12. september 2016.

Eksterne lenker
---------------
**Viktor Khrjapa** (russisk: Виктор Владимирович Хряпа; født 3. august 1982) er en russisk basketballspiller for Russlands basketballandslag. Khrjapa spiller forward på banen, og har tidligere spilt profesjonelt for klubbene Autodor Saratov, CSKA Moscow, New Jersey Nets, Portland Trail Blazers og Chicago Bulls.

Europeisk karrière
------------------

Da Viktor Khrjapa startet sin proffkarriere var han 17 år gammel. Han spilte da for laget Autodor Saratov. Senere kom han til den russiske klubben CSKA Moscow der han spilte i to sesonger. Khrjapa ble den yngste spilleren som noen gang har spilt for Russlands basketballandslag i 2002 da han var 19 år gammel.

I verdensmesterskapet i basketball 2002 spilte Khrjapa åtte kamper for landslaget der han i gjennomsnitt scoret 2,8 poeng per kamp og han tok i gjennomsnitt 1,8 returer per kamp.

NBA-karriere
------------

### New Jersey Nets

I 2004 ble Viktor Khrjapa trukket opp til NBA av klubben New Jersey Nets. Det tok ikke lang tid før Khrjapa ble byttet til Portland Trail Blazers mot Eddie Gill.

### Portland Trail Blazers

24. juni 2004 fikk Khrjapa kontrakt med NBA-klubben Portland Trail Blazers. Han spilte i klubben i to sesonger.

Khrjapa spilte totalt 101 kamper for klubben der han startet 58 av dem. I 2005 – 2006-sesongen spilte han 69 kamper der han startet 53 av dem. Han scoret i gjennomsnitt 5,8 poeng per kamp og tok i gjennomsnitt 4,4 returer per kamp. Khrjapa scoret på 46,2 % av skuddene sine fra banen inkludert 33,3 % av sine 3-poengskudd. Han scoret også 69,4 % fra straffelinjen.

### Chicago Bulls

28. juni 2006 ble Khrjapa, sammen med Tyrus Thomas, byttet til Chicago Bulls mot LaMarcus Aldridge. Khrjapa spilte for denne klubben som forward.

I 2006 – 2007-sesongen spilte Khrjapa 33 kamper for Chicago Bulls der han i gjennomsnitt scoret 2,2 poeng per kamp og tok i gjennomsnitt 1,7 returer per kamp. Han scoret på 38,6 % av skuddene sine fra banen og 73,1 % fra straffelinjen.

Referanser
----------

1. ↑   (på en) *Basketball-Reference.com*, Basketball-Reference.com NBA spiller-ID k/khryavi01, Wikidata Q22235911,

Kilder
------

* Viktor Khrjapa biografi hos NBA

Eksterne lenker
---------------

* (en) Viktor Khrjapa – Olympedia Rediger på Wikidata

* (en) Viktor Khrjapa – Sports-Reference (OL-resultater – arkivert) Rediger på Wikidata

* (en) Viktor Khrjapa – FIBA Rediger på Wikidata

* (en) Viktor Khrjapa – euroleague.net Rediger på Wikidata

* (en) Viktor Khrjapa – eurobasket.com Rediger på Wikidata

* (en) Viktor Khrjapa – draftexpress.com Rediger på Wikidata

* (en) Viktor Khrjapa – Basketball-Reference.com Rediger på Wikidata

| * v
* d
* r
Russlands herrelandslag i basketball under Sommer-OL 2012 |
| --- |
| Basketball | 
* 4: Aleksej Sjved
* 5: Timofej Mozgov
* 6: Sergej Karasiov
* 7: Vitalij Fridzon
* 8: Sasja Kaun
* 9: Jevgenij Voronov
* 10: Viktor Khrjapa
* 11: Semjon Antonov
* 12: Sergej Monja
* 13: Dmitrij Khvostov
* 14: Anton Ponkrasjov
* 15: Andrej Kirilenko
* Hovedtrener: David Blatt

 | Russlands flagg |
***Cyclommatus montanellus*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor til stor (hannen 24-78 millimeter lang), metallisk farget hjortbille. Arten er svært variabel i størrelsen, hos hannen er kjevene forholdsvis større jo større hannen er (allometrisk vekst). Hode og forkropp er svarte, dekkvingene brune, begge med en bromnseaktig, metallisk glans. Store hanner har lange, nokså rette mandibler, disse er spredt sagtakkede i den indre delen og tett sagtakkede i spissen, med en innoverrettet tann nær midten. Hos de største hannene er mandiblene nesten like lange som kroppen. Små hanner har kortere mandibler som er sagtakkede i hele lengden. Antennene er ganske lange og tynne, omtrent så lange som hodets bredde. Hodet har ikke sidekjøler, men er tett og kraftig punktert på sidene. Pronotum er omtrent dobbelt så bredt som langt, og utvider seg forover, med to ovale groper. Dekkvingene er blanke uten synlig punktering. Beina er slanke. Hunnen er mye mindre enn hannen, uten forstørrede kjever, tofarget med mørk forkropp og brunrøde dekkvinger, i motsetning til hannen er kroppen tydelig punktert. Underarten *Cyclommatus montanellus magnificus* er noe lysere i fargen enn hovedformen.

Levevis
-------

Larvene utvikler seg i råtne trestammer.

Utbredelse
----------

Arten er bare kjent fra Sabah på Borneo, der den lever i fjellområdene Crocker Range og rundt Kinabalu.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Cyclommatini*
						* Slekten *Cyclommatus* Parry, 1863 – 55 arter
							+ Underslekten *Cyclommatus* (i snever forstand)
								- ***Cyclommatus montanellus*** Möllenkamp, 1904
									* *Cyclommatus montanellus magnificus* Nagel, 1926
									* *Cyclommatus montanellus montanellus* Möllenkamp, 1904

Kilder
------

* Oversikt over artene

Eksterne lenker
---------------

* Bildegalleri over en del arter
* Bildegalleri over artene foto:Benjamin Harink
* (en) *Cyclommatus montanellus* i Global Biodiversity Information Facility Rediger på Wikidata

* *Cyclommatus montanellus* – detaljert informasjon på Wikispecies Rediger på Wikidata
* (en) Cyclommatus – kategori av bilder, video eller lyd på Commons
***Cyclommatus zuberi*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor til stor (hannen 30-63 millimeter lang), litt matt metallisk farget hjortbille. Farge er mørkbrun til svart med en svak, bronseaktig metallisk glans. Arten er nokså variabel i størrelsen, hos hannen er kjevene forholdsvis større jo større hannen er (allometrisk vekst). Store hanner har kraftige mandibler med en innoverrettet tann litt utenfor midten og en kraftig, firkantet, innoverrettet tann nær spissen. Middelsstore og små hanner har gjerne også en kraftig tann ved roten av mandiblene. Antennene er ganske lange og tynne, omtrent så lange som hodets bredde. Hodet har skarpe sidekjøler og et par skråkjøler som løper fra sidene bakover mot midten, slik at de avgrenser et halvmåneformet område oppe på hodet. Pronotum utvider seg forover, forkanten er opphøyd som en krage bak hodet. Dekkvingene er blanke uten synlig punktering. Beina er slanke. Hunnen er mye mindre enn hannen, uten forstørrede kjever, ofte mørk på farge, i motsetning til hannen er kroppen tydelig og tett punktert.

Levevis
-------

Larvene utvikler seg i råtne trestammer.

Utbredelse
----------

Arten lever på Filippinene, der den forekommer på de fleste av øyene.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Cyclommatini*
						* Slekten *Cyclommatus* Parry, 1863 – 55 arter
							+ Underslekten *Cyclommatus* (i snever forstand)
								- ***Cyclommatus zuberi*** (Waterhouse, 1876)

Kilder
------

* Oversikt over artene

Eksterne lenker
---------------

* Bildegalleri over en del arter
* Bildegalleri over artene foto:Benjamin Harink
* (en) *Cyclommatus zuberi* i Encyclopedia of Life Rediger på Wikidata

* (en) *Cyclommatus zuberi* i Global Biodiversity Information Facility Rediger på Wikidata

* (en) *Cyclommatus zuberi* hos NCBI Rediger på Wikidata

* (en) *Kategori:Cyclommatus zuberi* – bilder, video eller lyd på Wikimedia Commons Rediger på Wikidata
* (en) Cyclommatus – kategori av bilder, video eller lyd på Commons
**Rhopalocera** utgjør en delgruppe av sommerfuglene.

Rhopalocera kan kalles *«dagsommerfugler i vid forstand»* og består av tre delgrupper. I Norge finnes bare to av delgruppene, smygerne som kan omtales som «uekte dagsommerfugler» og (de ekte) dagsommerfuglene som utgjør en stor del av gruppen.

Utbredelse
----------

De fleste artene lever i tropiske og subtropiske områder. I Norge forekommer nærmere 100 arter, de fleste finnes helt sør i Norge der klimaet er varmere enn det er lengre nord. Men noen få arter er tilknyttet et liv i fjellet og finnes bare lengst nord i Norge.

Utseende
--------

De fleste er fargerike insekter.

Levevis
-------

Rhopalocera er dagaktive sommerfugler og finnes helst på varme solrike steder, helt fra kysten og opp i fjellet. De fleste suger nektar av blomster, derfor er blomsterenger eller andre steder med blomster attraktive. Flere av artene er avhengig av visse næringsplanter og enkelte arter er også kresne i forhold til leveområdet (habitatet).

Rhopalocera tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Dette skjer mellom *larvestadiet* og *det voksne stadiet* og er en hvileperiode, et puppestadium, der sommerfuglens indre og ytre organer endres. Larvene er radikalt forskjellige fra de voksne, både i levevis og i kroppsbygning. Rhopalocera har puppestadiet i sin egen, noe ubeskyttede hud, hvor larvens bøyelige og myke kropp omdannes til en puppe med et hardt skall. De indre organer brytes i varierende grad ned til en cellemasse. En omorganisering skjer og dyret bygges opp igjen.

Systematisk inndeling
---------------------

**Treliste**
* sommerfugler (Lepidoptera)
	+ overfamilie Hedyloidea – (ikke i Norge)
		- Hedylidae
	+ overfamilie Hesperioidea:
		- smygere «uekte dagsommerfugler» (Hesperiidae)
	+ overfamilie dagsommerfugler (Papilionoidea)
		- flikvinger (Nymphalidae)
		- svalestjerter (Papilionidae)
		- Riodinidae
		- hvitvinger (Pieridae)
		- glansvinger (Lycaenidae)

Eksterne lenker
---------------

* (en) *Kategori:Butterflies* – bilder, video eller lyd på Wikimedia Commons Rediger på Wikidata

* (en) *Butterfly* – galleri av bilder, video eller lyd på Wikimedia Commons Rediger på Wikidata
* Moths and Butterflies of Europe and North Africa - flott bildesamling.
* Norges sommerfugler – Et norskspråklig nettsted om norske sommerfugler.
* Norsk Entomologisk forening – for deg som vil lære mer om insekter.

|  |  |
| --- | --- |
| Oppslagsverk/autoritetsdata | Canadian Encyclopedia **·** Brockhaus Enzyklopädie **·** GND **·** LCCN **·** BNF **·** BNF (data) **·** NKC **·** BNE
 |
***Cyclommatus elaphus*** er en bille som hører til familien hjortebiller (Lucanidae) i gruppen skarabider (Scarabaeoidea). Den er den største arten i slekten *Cyclommatus*.

Utseende
--------

En middelsstor til meget stor (hannen 35-102 millimeter lang), metallisk farget hjortbille. Arten er svært variabel i størrelsen, hos hannen er kjevene forholdsvis større jo større hannen er (allometrisk vekst). Også fargen varierer en god del - det vanligste er svart med grønnlig, metallisk glans, men den kan også være kobberfarget. Store hanner har store, krumme mandibler med en stor tann på undersiden i den indre delen, for øvrig bare noen ganske små tenner i spissen. Et karakteristisk trekk er at det er et oransjerødt felt på oversiden av mandibelen ved roten. Noen ganger er det også en innoverrettet tann litt utenfor midten av mandibelen (oftest hos middelsstore eksemplarer), små eksemplarer har korte, tykke og kraftige mandibler som er sagtakkede på innersiden. Antennene er ganske lange og tynne, omtrent så lange som hodets bredde. Pronotum er omtrent dobbelt så bredt som langt, og utvider seg forover. Dekkvingene er blanke uten synlig punktering. Beina er slanke, lårene ofte rødlige. Hunnen er mye mindre enn hannen, uten forstørrede kjever, ofte mørk på farge, i motsetning til hannen er kroppen tydelig punktert.

Levevis
-------

Larvene utvikler seg i råtne trestammer.

Utbredelse
----------

Arten lever i Sørøst-Asia (Vest-Malaysia og Sumatra).

Systematisk inndeling
---------------------

 *Cyclommatus elaphus truncatus*, hann
**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Cyclommatini*
						* Slekten *Cyclommatus* Parry, 1863 – 55 arter
							+ Underslekten *Cyclommatus* (i snever forstand)
								- ***Cyclommatus elaphus*** Gestro, 1881
									* *Cyclommatus elaphus elaphus* Gestro, 1881 - Malaya, Sumatra, er muligens også funnet i Vietnam
									* *Cyclommatus elaphus kirchneri* Schenk, 2000 - Sumatra
									* *Cyclommatus elaphus truncatus* Schenk, 2000 - Aceh, Sumatra

Kilder
------

* Oversikt over artene

Eksterne lenker
---------------

* Bildegalleri over en del arter
* Bildegalleri over artene foto:Benjamin Harink
* (en) *Cyclommatus elaphus* i Global Biodiversity Information Facility Rediger på Wikidata

* (en) *Cyclommatus elaphus* hos NCBI Rediger på Wikidata

* (en) *Kategori:Cyclommatus elaphus* – bilder, video eller lyd på Wikimedia Commons Rediger på Wikidata
**Jorubaer** (joruba: *Ìran Yorùbá*) er den største folkegruppen i Nigeria og en av de største i hele Afrika. Det er antagelig ca. 25 millioner mennesker som tilhører denne folkegruppen.

Jorubaene utgjør omkring 30 prosent av Nigerias befolkning og er sammen med fulani/hausaene og iboene en av de tre store folkegruppene i landet. Majoriteten av jorubaene bor i det sørvestlige Nigeria, men det finnes også store grupper jorubaer i Benin, Ghana og Togo, samt diasporagrupper i Sierra Leone, Brasil, Cuba, Puerto Rico og Trinidad.

Kjente jorubaer er den tidligere nigerianske presidenten Olusegun Obasanjo, musikeren Fela Anikulapo Kuti og forfatteren Wole Soyinka.

Referanser
----------

1. ↑  Helge Rønnings innledning til *Yoruba (bok)*, 2007.

  


|  |
| --- |
| Joruba (folkegruppe) | Joruba (språk) | Jorubareligion | Yoruba (bok) |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Kunstindeks Danmark **·** LCCN **·** BNF **·** BNF (data) **·** SUDOC **·** NKC
 |
**Kystrederiene** er en landsdekkende arbeidsgiverorganisasjon, stiftet 1935 som Norske Fraktefartøyers Landsforening. Fra 1950 het organisasjonen Fraktefartøyenes Rederiforening, før den i 2016 endret navn til Kystrederiene. Organisasjonen utgir magasinet Kystrederen, tidligere Fraktemann. Kystrederienes medlemsrederier har i stor grad sine hovedkontor langs kysten hvor de driver forretningsutvikling, samt driver lokal sysselsetting og verdiskapning. Administrasjonen i organisasjonen består av 11 personer og har kontor sentralt i Bergen. Kystrederiene organiserer rederier innenfor tradisjonell nærskipsfart (Short Sea Shipping) og har siden 1967 hatt medlemmer med operasjon innenfor havbrukssektoren (Aqua Shipping). Siden 2018 organiserer Kystrederiene også rederier innenfor persontransport.

Organisering
------------

For å møte kravene til innføring av ISM-koden (International Safety Management) i 2002, ble datterselskapet Nautilus Sjø etablert for å assistere rederiene med utarbeidelse og implementering av sikerhetsstyringssystem i henhold til ISM koden. Kystrederiene etablerte i 2018 e-Sea Solution som et teknologiselskap for utvikling av digitale løsninger til maritim næring, og tilbyr i dag  både manuelt og digitalt system for sikkerhetsstyring om bord på fartøy gjennom våre datterselskaper. Kystrederiene arbeider for næringen og medlemmers rammebetingelser og er bindeledd mellom medlemmene og regjering i tillegg til alle sentrale myndigheter. Kystrederiene deltar på alle sentrale arenaer som omhandler maritim virksomhet og våre medlemssektorer spesielt. Kystrederiene er også høringsinstans for lov og forskriftsendringer og involveres i alle viktige NOU-arbeid for næringen.

Kystrederiene representerer et maritimt fellesskap som arbeider for gode maritime rammebetingelser og mulighet for selskapsutvikling med tilhørende verdiskapning. Kystrederiene forhandler ulike tariffavtaler på medlemmenes vegne der de mest sentrale er NOR, NIS, fartøy med utenlandsk flagg og «serviceavtalen» for havbruksfartøy. Organisasjonen arrangerer også årlig ulike relevante seminar/konferanse for medlemmer og andre som er interessert i sjøtransport.

Kystrederiene yter juridisk bistand til medlemmer innenfor alle relevante områder som for eksempel arbeidsjuridisk, forsikring og kontrakt/avtale

Direktører i organisasjonen| Navn | Periode |
| --- | --- |
| Helge Torgersen | 1935-1958 |
| Kaare Hartmann | 1958-1979 |
| Einar Haakon Kirkefjord | 1979-1989 |
| Karl Olsen | 1989-2000 |
| Tom Olsen | 2000-2001 |
| Siri Hatland | 2001- 2017 |
| Tor Arne Borge | 2017- |
Regatta med startfelt med bare knarrer.
***Knarr*** er en lang, smal, kjøl- seilbåt konstruert av Erling L. Kristofersen. Betegnelsen knarr brukes også som betegnelse på en båttype fra vikingtiden. Kristofersen har også konstruert den noe mindre *Kutter*. Begge disse båtene er bygget på en «lest» eller jigg. Kutteren har flatt dekk mens knarren har en lav hytte med buet tak med en køye på hver side inne.

*Knarren* ble tegnet under andre verdenskrig og satt i produksjon ca. 1947. De fleste ble bygget av Oregon pine på eikespant. Som trebåt ble *Knarren* bygget til 1965/1966 ved Grimsøykilens Båtbyggeri i tidligere Skjeberg kommune, mens den senere er bygget i glassfiber (*Knarr Variant* (**`Ô`**)) ved Børresen Baadebyggeri i Danmark. Fra 2005 har Schneidereit båtbyggeri i Tyskland bygget nye plastbåter.

*Knarren* er en robust båt med enkel seilføring. Knarren ble bygget i to versjoner – vanlig kystseiler og som innsjøseiler under betegnelsen «San Francisco-knarr». Den siste med en annen rigg.

Siden 1954 har det vært arrangert offisielle Norgesmesterskap, og siden 1969 har det vært internasjonale mesterskap.

De fleste båtene finnes i Oslo, Bergen, Drammen, Danmark (Øresund) og i San Francisco.

Se også
-------

Kutter.

Referanser
----------

1. ↑  Om Knarr og Erling L. Kristofersen. Arkivert 19. februar 2008 hos Wayback Machine.

Eksterne lenker
---------------

* Norsk Knarrklubb.
* Schneidereit båtbyggeri.
* Regatta med Knarr 2016: Austevoll-Hjellestad

| * v
* d
* r
Kjølbåter (hele verden) |
| --- |
| 10 Metre **·** 11 Metre **·** 12 Metre **·** 2.4 Metre **·** 5 Metre **·** 5.5 Metre **·** 6 Metre **·** 8 Metre **·** Achilles 24 **·** Aloha **·** Andunge **·** Antrim 27 **·** Beachcomber (22 ft) **·** Catalina Yachts **·** Catalina 30 **·** Cabot 36 **·** Colin Archer **·** Contessa 32 **·** Didi26 **·** Downeaster **·** Drake **·** Etchells **·** Farr 40 **·** Fife **·** Flying Fifteen **·** Flying Tiger 10 M **·** Freedom **·** Folkboat **·** Freedom Yachts **·** Grimstadjolle **·** Guppy 13 **·** H-boat **·** Hallberg-Rassy **·** International 806 **·** International Americas Cup Class **·** IOD **·** J/22 **·** J/24 **·** J-Class **·** Kendall 32  **·** Knarr **·** Kutter |


|  |  |
| --- | --- |
| Oppslagsverk/autoritetsdata | Store norske leksikon
 |